###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 31/2021. (XI. 23.)** A nevelési, oktatási, szociális intézményekben alkalmazandó intézményi térítési díjakról szóló 6/2021. (III. 9.) önkormányzati rendelet módosításának javaslata

###### HUMÁNPOLITIKAI BIZOTTSÁG

# H A T Á R O Z A T

**Tárgykód: Száma: t á r g y a**

**A20 93/2021. (XI. 23.)** A nevelési, oktatási, szociális intézményekben alkalmazandó intézményi térítési díjakról szóló 6/2021. (III. 9.) önkormányzati rendelet módosításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2021. november 23-án megtartott Pénzügyi Bizottság, illetve a Humánpolitikai Bizottság együttes ülésén.

**Jelen vannak:**

**Pénzügyi Bizottság részéről:**

Nagy István bizottsági tag

Gógán Péterné bizottsági tag

 Lencsésné Gál Mária bizottsági tag

**Humánpolitikai Bizottság részéről:**

 Nagy László bizottsági elnök

 Kiss Tamás bizottsági tag

 Gyula Ferencné bizottsági tag

 Pásztor Károly bizottsági tag

 Gál László Csaba bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Kovács Lászlóné igazgatási irodavezető

 Dézsi Ferencné pénzügyi irodavezető

 Demény Zsolt városfejlesztési iroda képviseletében

 Dr. Kecskeméti Zita intézményi ügyintéző

 Mile Sándor jegyzőkönyvvezető

A Pénzügyi Bizottság és a Humánpolitikai Bizottság együttes ülésének levezető elnöke Nagy László volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, a Humánpolitikai Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 1 közös napirendi pont szerepel. A levezető elnök a napirend tervezetét szavazásra bocsátotta, melyet a Bizottságok tagjai egyhangúan támogattak.

Az ülés kezdete: 1639

1./ Előterjesztés a nevelési, oktatási, szociális intézményekben alkalmazandó intézményi térítési díjakról szóló 6/2021. (III. 9.) önkormányzati rendelet módosítására (4.)

**Előterjesztő:** Muraközi István polgármester

**1. Napirend:** Előterjesztés a nevelési, oktatási, szociális intézményekben alkalmazandó intézményi térítési díjakról szóló 6/2021. (III. 9.) önkormányzati rendelet módosítására

**Dr. Körtvélyesi Viktor jegyző** szóbeli kiegészítésében elmondta, hogy az intézményei térítési díjakról szóló rendelet újabb módosítása azért vált szükségessé, mert korábbi döntések alapján 2022. január 1-től Darvas község tekintetében is a Bihari Szociális Szolgáltató Központ fogja ellátni a szociális étkeztetés és a házi segítségnyújtás alapszolgáltatásokat. Ezek miatt mindenképpen szükséges rendeleti szinten szabályozni az ekkortól érvényes térítési díjakat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**31/2021. (XI. 23.) Pénzügyi Bizottsági Határozat**

A Pénzügyi Bizottság az önkormányzat 2021. évi költségvetéséről szóló 5/2021. (II. 18.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2021. november 25.

 **Felelős:** Dr. Zákány Zsolt bizottsági elnök

A Humánpolitikai Bizottság 5 igen, 0 nem, 0 tartózkodás mellett az alábbi határozatot hozta:

**93/2021. (XI. 23.) Humánpolitikai Bizottsági Határozat**

A Humánpolitikai Bizottság az önkormányzat 2021. évi költségvetéséről szóló 5/2021. (II. 18.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2021. november 25.

 **Felelős:** Nagy László bizottsági elnök

A levezető elnök megköszönte a jelenlévők munkáját és az ülést 1643 perckor bezárta.

k.m.f.

 Nagy László Kiss Tamás

 Humánpolitikai Bizottság Elnöke Humánpolitikai Bizottság Tagja

 Nagy István Lencsésné Gál Mária

 Pénzügyi Bizottság Tagja Pénzügyi Bizottság Tagja

Mile Sándor

 jegyzőkönyvvezető